બોલીવુડની અભિનત્રી શ્રીદેવીની પુત્રી જાહ્નવી કપૂરની પ્રથમ ફિલ્મ ‘ધડક’ને દર્શકો તરફથી મિશ્ર પ્રતિસાદ મળ્યો છે. શાહીદ કપૂરના ભાઇ ઈશાન ખટ્ટરે આ અગાઉ ફિલ્મ ‘બિયોન્ડ ધ ક્લાઉડ’માં પોતાની અભિનયક્ષમતા દર્શાવી છે. આના કારણે ફિલ્મની રિલીઝ થતાં અગાઉથી જ આ યુવાન જોડીનો યુવાપેઢીમાં જબરજસ્ત ક્રેઝ જોવા મળ્યો છે. આ ફિલ્મના ડિરક્ટર શશાંક ખેતાનની અગાઉની બે ફિલ્મો ‘હમ્પટી શર્મા કી દુલ્હનિયા’ અને ‘બદરીનાથ કી દુલ્હનિયા’ બોક્સ ઓફિસ પર હિટ થઈ હતી. આથી ‘ધડક’ ફિલ્મથી દર્શકોને વધારે આશા છે. જોકે એ આશામાં કઈક અંશે આ ફિલ્મ ઊણી ઊતરે છે.